**Сабақтың тақырыбы:** « Жүзден жүйрік, мыңнан тұлпар» ойыны
**сабақтың мақсаты:**

1. Оқушылардың ой-өрісін кеңейтіп есте сақтау қабілетін шыңдау, оқушылардың білімге қызығушылығын арттыру.
2) Оқушыларды шапшаңдыққа, ізденімпаздыққа, ұйымшылдыққа тәрбиелеу.
Түрі: Топтық сайыс сабақ.
Типі: Ойын түрінде

**Жоспары:**

1.Топтың өзін таныстыруы, амандасу рәсімі
2. «Сергіту сәті» (сұрақ -жауап)

3. «Логикалық тапсырмалар»
4. «Математикалық жұмбақтар» шешу
5. «Білім арқаны» (есептер шығару)

6. «Геометриялық фигуралардың аттарын табу»

7. Қорытынды .
Қолданылған нақыл сөздер:
1. Арифметика математиканың, ал математика ғылымдардың патшасы.
(К. Гаусс)
2. Ақыл-ойды тәртіпке келтіретін математика.
(М. В. Ломоносов)
3. Математика – барлық ғылымдардың тұңғышы және оларға пайдалы да, қажет те. (Р. Бэкон)
Жүргізуші: Қайырлы күн қадірменді көрермендер!
« Жүзден жүйрік, мыңнан тұлпар» ойыны ойынына қош келдіңіздер.
Бүгінгі ойын топтық сайыс түрінде өтеді.
Математика сырлары,
Қызықтырды біздерді.
Ойынға бірге қатысуға,
Шақырамыз сіздерді
Ортаға 6 а —«Тапқырлар» тобы, 7 а- «Білімпаздар»топтарын шақырамыз.
Шеберлікті, білімді
Сараптап сіздер көріңіздер
Әділқазы алқасы
Әділ баға беріңіздер! - дей отырып сайыскерлеріміздің біліміне баға беретін әділ қазылар алқасын ортаға шақырамыз. Бүгінгі кештің жоспары таныстырылады.
Көңілді тапқырлар, білгіштер
Бар өнерін алдарына салады.
Кім білімді көп оқыған болса егер,
Бүгінгі күн жеңімпазы болады.
Есептен сайысады екі тобымыз
Алға озар ең мықтысы осы жолда
Көпшілік білімдерін сараламақ
Сұрамақ шығуларын жұрт алдына.
**І тур. « Сәлемдесу» (әр команда өзін таныстырады)
ІІ тур. «Сергіту сәті» (сұрақ-жауап)**

**І топқа:**1. Ең үлкен үш таңбалы сан.(999)

 2.Бұрышты өлшеу құралы (транспортир)

 3.Бір метрде неше сантиметр бар? (100)

 4.Ең кіші жай сан(2)

 5.Толық бұрыштың шамасы (360)

 6.Санның жүзден бір бөлігі (пайыз)

 7.Бір ғасырда неше жыл бар? (100)

* 1. қандай сан? (Жай)

 9.25тің квадраты нешеге тең? (625)

 10.Түзудің екі нүктемен шектелген бөлігі(кесінді)

**ІІ топқа:**

1. Ең үлкен төрт таңбалы сан (9999)
2. Екі түзудің қиылысуынан неше бұрыш пайда болады? (4)
3. Бір сағатта неше минут бар? (60)
4. Ең кіші натурал сан (1)
5. Дәлелдеусіз қабылданатын сөйлем( аксиома)
6. Тікбұрыштан үлкен бұрыш (доғал)
7. 18 қандай сан? (құрама)
8. Дәлелдеуді қажет ететін анықтама (теорема)
9. Қиылыспайтын түзулер(параллель)
10. Кесіндіні өлшеу құралы (сызғыш)

**ІІІ тур «Логикалық тапсырмалар» .**

**І топқа:**

1. Аспанда бір қатар үйректер ұшып барады. Біреуі алдында, екеуі артында ,біреуі артында, екеуі алдында, біреуі екеуінің арасында. Барлығы неше үйрек ұшып барады?(3).

2. Үстелдің 4 бұрышы бар. Егер 1 бұрышын кесіп тастаса, неше бұрыш қалады? (5)

3. Екі қолда 10саусақ. Сонда 10 қолда неше саусақ болады?  (50)

4. Әсем поездың басынан есептегенде 7-вагонға отырды. Мадина поездың соңынан есептегенде 7-вагонға отырды. Сонда қыздар бір вагон да болды. поезда неше вагон болған?  (13)

5. 86 санын ешқандай жазу жазбай 12-ге арттыр.  (98)

**ІІ топқа:**

1. Бес тоғыздықпен 10 санын қалай алуға болады?   ( (9•9) : 9 + 9 : 9)

2. Қандай 3 натурал санның қосындысы олардың көбейтіндісіне тең? (1,2,3)

3. 1 2 3 4 5 =2 теңдік орындалатындай цифрлар арасына амалдар таңбасын қойыңдар (   (1+2+3+4) : 5 = 2 )

4 Адасқан әріптер.Қандай сөздер:

нарадс, тазауй, киреш , ретм        (сандар, азайту,ширек, метр)

 5.  Сан тізбегін жалғастыр :    9, 1, 7, 1, 5, 1,..........  (3, 1)

                                               3, 7, 11, 15, 19..........( 21 ).

 **IV тур. «Математикалық жұмбақтар» шешу**
1. Атадан 10 боламыз,

Бір-бір жастан арамыз.

Қосылып кейде басымыз,

Азайып кейде қаламыз.

Бөлініп кейде арамыз,

Көбейтіпте аламыз .  **(цифрлар)**

2.Нәрселерді санағанда,

Керек ол бізге ауадай,

Айтыңдаршы, бұл қандай сан,

Жан-жағына қарамай? **(натурал сан)**

3. Өмірін сенің қызық,

 Жолында жоқ түзу сызық,

Басыда жоқ аяғы.

Бір айналым баяғы. **(дөңгелек)**

4. Дүкеннен мен сабын алдым ,

Оның және қабын алдым,

Екі дәптер,бір карындаш

Тіс ысқышты тағыда алдым.

Есептеші сонда бәрі

Қанша болды қолда бары? **(6)**

5. Жоқ өзінде бас та , қас та , мойында,

Ұзындығы жазылып тұр бойында. **(сызғыш)**

6. Алды – артымыз шексіз де,
Жете алмайсың біздерге.
Сәуле менен кесінді,
Шыққан тегім білсе де. (**түзу)**7. Күнде есебін жаттайды,
Ешбір тыным таппайды.
Алмайды бір тағат,
Оның аты....... /**сағат/**

8. Жапанда бір бәйтерек бес бұтақты,
демейді ешкімге ешкім кес бұтақты.
Ешкім кеп кеспесе де бұтақтарын,
Бұтағы бестен артық өспей қапты. **/қол, бес саусақ/**

**V «Білім арқаны» (есептер шығару)**

Екі топқа есептер беріледі.
**VІтур «Геометриялық фигуралардың аттарын табу»**

1. апрцетяи -трапеция
2. еңшбре - шеңбер
3. шұбршүы - үшбұрыш
4. трұбышрөт-төртбұрыш
5. рвадкат – квадрат
**VІІ.Қорытынды**.
Бүгінгі кеш талай шабыт шыңдады.
Кеш қызығын талай адам тыңдады.
Тәрбиелер тәлімі мол әсерді.
Болса егер көңіл жақын таңдады.
Көңіл бөліп бұл кешке
Келгендерге көп рахмет,
Шын сезінген көрерменге,
Қорытынды шығару үшін сөз кезегін әділ-қазыларға береміз.
Жеңімпаздар марапатталады.